CELEX: C2005/057/18
Language: fi
Date: 2005-03-05 00:00:00
Title: Yhteisöjen tuomioistuimen tuomio, (toinen jaosto) 20 päivänä tammikuuta 2005, asiassa C-306/03 (Juzgado de lo Social n° 3 de Orensen esittämä ennakkoratkaisupyyntö): Cristalina Salgado Alonso vastaan Instituto Nacional de la Seguridad Social (INSS) ja Tesorería General de la Seguridad Social (TGSS) (Siirtotyöläisten sosiaaliturva — EY 12, EY 39 ja EY 42 artikla — Asetuksen (ETY) N:o 1408/71 45 artikla ja 48 artiklan 1 kohta — Vanhuus ja kuolema — Työttömyys — Vähimmäisvakuutuskaudet — Vakuutuskaudet, jotka otetaan huomioon etuuksien määrän laskennan, mutta ei näitä etuuksia koskevan oikeuden saamisen osalta — Työttömyyskaudet — Yhteenlaskenta)

5.3.2005   
            
            
               FI
            
            
               Euroopan unionin virallinen lehti
            
            
               C 57/10
            
         
      YHTEISÖJEN TUOMIOISTUIMEN TUOMIO,
   (toinen jaosto)
   20 päivänä tammikuuta 2005,
   asiassa C-306/03 (Juzgado de lo Social n° 3 de Orensen esittämä ennakkoratkaisupyyntö): Cristalina Salgado Alonso vastaan Instituto Nacional de la Seguridad Social (INSS) ja Tesorería General de la Seguridad Social (TGSS) (1)
   
   (Siirtotyöläisten sosiaaliturva - EY 12, EY 39 ja EY 42 artikla - Asetuksen (ETY) N:o 1408/71 45 artikla ja 48 artiklan 1 kohta - Vanhuus ja kuolema - Työttömyys - Vähimmäisvakuutuskaudet - Vakuutuskaudet, jotka otetaan huomioon etuuksien määrän laskennan, mutta ei näitä etuuksia koskevan oikeuden saamisen osalta - Työttömyyskaudet - Yhteenlaskenta)
   (2005/C 57/18)
   Oikeudenkäyntikieli: espanja
   Asiassa C-306/03, jossa on kyse EY 234 artiklaan perustuvasta ennakkoratkaisupyynnöstä, jonka Juzgado de lo Social n° 3 de Orense (Espanja) on esittänyt 24.6.2003 tekemällään päätöksellä, joka on saapunut yhteisöjen tuomioistuimeen 16.7.2003, saadakseen ennakkoratkaisun asiassa Cristalina Salgado Alonso vastaan Instituto Nacional de la Seguridad Social (INSS) ja Tesorería General de la Seguridad Social (TGSS), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit R. Silva de Lapuerta, R. Schintgen (esittelevä tuomari), P. Kūris ja G. Arestis, julkisasiamies: J. Kokott, kirjaaja: johtava hallintovirkamies M. Múgica Arzamendi, on antanut 20.1.2005 tuomion, jonka tuomiolauselma on seuraava:
   EY 39 ja EY 42 artiklaa sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (ETY) N:o 118/97, sellaisena kuin se on muutettuna 29.6.1998 annetulla neuvoston asetuksella (ETY) N:o 1606/98, 45 artiklaa on tulkittava siten, että ne eivät ole esteenä yleisen sosiaaliturvalain 28 lisäsäännössä säädetyn kaltaiselle kansalliselle säännökselle, jonka mukaan arvioitaessa kansallisen järjestelmän mukaisen vanhuuseläkeoikeuden syntymistä jäsenvaltion toimivaltaiset viranomaiset eivät voi ottaa huomioon tiettyjä työttömän työntekijän osalta tämän jäsenvaltion alueella täyttyneitä vakuutuskausia, joiden aikana työttömyysvakuutusta hoitava laitos on maksanut vanhuusvakuutusmaksut, kun täsmennetään, että tällaiset kaudet otetaan huomioon ainoastaan mainitun eläkkeen määrän laskemisessa.
   
      (1)  EUVL C 226, 20.9.2003.